CELEX: 22011D0104
Language: sk
Date: 2011-09-30 00:00:00
Title: Rozhodnutie Spoločného výboru EHP č. 104/2011 z  30. septembra 2011 , ktorým sa mení a dopĺňa príloha XIII (Doprava) a protokol 37 (obsahujúci zoznam podľa článku 101) k Dohode o EHP

1.12.2011   
            
            
               SK
            
            
               Úradný vestník Európskej únie
            
            
               L 318/42
            
         ROZHODNUTIE SPOLOČNÉHO VÝBORU EHP
   č. 104/2011
   z 30. septembra 2011,
   ktorým sa mení a dopĺňa príloha XIII (Doprava) a protokol 37 (obsahujúci zoznam podľa článku 101) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 90/2011 z 19. júla 2011 (1).
            
         
               (2)
            
            
               Protokol 37 k dohode bol zmenený a doplnený rozhodnutím Spoločného výboru EHP č. 76/2011 z 1. júla 2011 (2).
            
         
               (3)
            
            
               Rozhodnutie Európskeho parlamentu a Rady č. 661/2010/EÚ zo 7. júla 2010 o základných usmerneniach Únie pre rozvoj transeurópskej dopravnej siete (3) sa má začleniť do dohody.
            
         
               (4)
            
            
               Smernica č. 661/2010/EÚ zrušuje rozhodnutie Európskeho parlamentu a Rady č. 1692/96/ES (4) začlenené do dohody, a preto je potrebné odkaz naň v rámci dohody vypustiť.
            
         
               (5)
            
            
               Na účely riadneho fungovania dohody sa má protokol 37 k dohode rozšíriť tak, aby zahŕňal Výbor pre transeurópsku dopravnú sieť, ktorý bol ustanovený rozhodnutím č. 661/2010/EÚ,
            
         PRIJAL TOTO ROZHODNUTIE:
   Článok 1
   Znenie bodu 5 (smernica Európskeho parlamentu a Rady 1692/96/ES) prílohy XIII k dohode sa nahrádza takto:
   „32010 D 0661: rozhodnutie Európskeho parlamentu a Rady č. 661/2010/EÚ zo 7. júla 2010 o základných usmerneniach Únie pre rozvoj transeurópskej dopravnej siete (Ú. v. EÚ L 204, 5.8.2010, s. 1).
   Ustanovenia rozhodnutia sa na účely tejto dohody vykladajú s týmito úpravami:
   
               a)
            
            
               Slová v článku 8 ods. 1 ‚a uplatňovať smernice 92/43/EHS a 2009/147/ES‘ sa nevzťahujú na štáty EZVO.
            
         
               b)
            
            
               Slová v článku 13 ods. 5 písm. b) ‚články 107 a 108 Zmluvy o fungovaní Európskej únie‘ sa nahrádzajú slovami ‚články 61 a 62 dohody‘.
            
         
               c)
            
            
               Do článku 21 sa vkladá tento odsek:
               ‚3.   Štáty EZVO sa v plnej miere zúčastňujú na práci výboru ustanoveného podľa odseku 1, ale nemajú právo hlasovať.‘
            
         
               d)
            
            
               Článok 25 ods. 1 sa nevzťahuje na štáty EZVO.“
            
         Článok 2
   Znenie bodu 4 (Výbor pre transeurópsku dopravnú sieť) protokolu 37 k dohode sa nahrádza takto:
   
      „Výbor pre transeurópsku dopravnú sieť (rozhodnutie Európskeho parlamentu a Rady č. 661/2010/EÚ).“
   
   Článok 3
   Znenie rozhodnutia č. 661/2010/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 1. októbra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 262, 6.10.2011, s. 62.
   
      (2)  Ú. v. EÚ L 262, 6.10.2011, s. 33.
   
      (3)  Ú. v. EÚ L 204, 5.8.2010, s. 1.
   
      (4)  Ú. v. ES L 228, 9.9.1996, s. 1.
   
      (5)  Ústavné požiadavky neboli oznámené.